Hüt Morge sind mir dänn aber würkli am 6 losgfahre, es isch grad dSunne uf und es isch sehr agnehm gsi zum fahre. Do mir jo gester euse super Brändi innezoge hend (also, i ha nöd mol chönne  schlofe, will wenn nur scho sLintuech uf mis rechti Bei cho isch, het i chönne schreie und i wür säge, i hamer würkli en gröbere Brändi inezoge), hend mir beschlosse, dass mir nüme mit kurze Hose umefahred. I gseh zwor jetzt eifach wie en Clown us, aber das passt jo zu mir;-)